


Na temelju članka 22. Odluke o načinima i uvjetima postavljanja montažnih objekata, privremenih građevina, ugostiteljskih terasa i pokretnih naprava („Službeni vjesnik Grada Virovitice“ broj 5/19, 6/21, 12/22. i 14/23.) i odredbe članka 40. Statuta Grada Virovitice („Službeni vjesnik Grada Virovitice“ broj 1/21. i 3/25.) gradonačelnik Grada Virovitice donosi sljedeću

ODLUKU 
o raspisivanju Javnog poziva za zakup drvenih kućica za obavljanje ugostiteljskih djelatnosti tijekom manifestacije „Prosinac u Gradu 2026.“

Članak 1.

Raspisuje se Javni poziv za zakup drvenih kućica za obavljanje ugostiteljskih djelatnosti tijekom manifestacije „Prosinac u Gradu 2026“ (u daljnjem tekstu: Javni poziv).
Adventske kućice koristit će se za obavljanje ugostiteljskih djelatnosti u sklopu manifestacije „Prosinac u Gradu 2026.“, koja će se održati od 28. studenoga 2026. do 10. siječnja 2027. godine.
Manifestacija će se odvijati na šetnici ispred Gimnazije Petra Preradovića, na Trgu bana Josipa Jelačića u Virovitici.
Članak 2.

Tekst Javnog poziva iz članka 1. nalazi se u prilogu ove Odluke i čini njezin sastavni dio.

Članak 3.

Provedba ove Odluke povjerava se Upravnom odjelu za komunalne poslove i graditeljstvo Grada Virovitice.
Članak 4.

Ova Odluka objavit će se na službenim stranicama Grada Virovitice a stupa na snagu danom donošenja.

